גל החשיפות לקראת תערוכת פריז נמשך וכעת תורה של קיה להציג צמד גרסאות חדשות שיצטרפו למבחר גרסאות הדור השלישי של קיה סיד שהוצגה עד כה במרכב האצ'בק וסטיישן.
קיה פרו סיד החדשה זונחת את מרכב ה- 3 דלתות שהיה מזוהה עמה בדורות הקודמים ומאמצת מרכב 5 דלתות בתצורת שוטינג ברייק, מעין סטיישן ספורטיבי. קיה פרו סיד החדשה ממוצבת כמכונית משפחתית מעוצבת, ספורטיבית, ושימושית. היא פונה למשפחות אירופאיות ולכן תוכננה במטה האירופאי של קיה בפרנקפורט ומיוצרת באירופה.
עיצובה החיצוני של קיה פרו סיד ספורטיבי ומלוטש, היא זוכה לפגוש קדמי בעיצוב ייחודי ותשווק באופן בלעדי בגרסאות GT ו- GT ליין החמושות בחישוקים גדולים וכונסי אוויר בולטים מלפנים ומאחור. קיה פרו סיד ארוכה ונמוכה יותר בהשוואה לגרסת הספורטוואגון, בסיס הגלגלים נותר ללא שינוי ואורכו 2,650 מ"מ. נפח תא המטען עומד על 594 ליטרים. מערך המתלים הוקשח ביחס לגרסאות הסטנדרטיות וגם מנגנון ההיגוי שופר בכדי להציע התנהגות כביש מהנה.
קיה פרו סיד תשווק עם 4 יחידות הנעה. הראשונה כוללת מנוע טורבו בנזין בנפח 1.0 ליטרים בהספק 120 כ"ס המשודך לתיבת 6 הילוכים ידנית, מעליה גרסת טורבו בנזין בנפח 1.4 ליטרים בהספק 140 כ"ס המשודך לתיבת 6 הילוכים ידנית או לתיבת 7 הילוכים רובוטית כפולת מצמדים DCT. באגף הדיזל מוצע מנוע טורבו דיזל CRDI בנפח 1.6 ליטרים בהספק 136 כ"ס המשודך לתיבת 7 הילוכים רובוטית כפולת מצמדים. בפסגת ההיצע עומדת קיה פרו סיד GT החמושה במנוע טורבו בנזין 1.6 ליטרים בהספק 204 כ"ס המשודך לתיבת 6 הילוכים ידנית או 7 הילוכים רובוטית כפולת מצמדים DCT.
שיווקה של קיה פרו סיד החדשה באירופה יחל ברבעון הראשון של 2019.
לצד קיה פרו סיד החדשה תוצג בתערוכת פריז גם קיה סיד GT החדשה במרכב האצ'בק. בדומה לקיה פרו סיד GT גם היא מצויידת במנוע טורבו בנזין בנפח 1.6 ליטרים בהספק 204 כ"ס המשודך לתיבת 6 הילוכים ידנית או לתיבת 7 הילוכים רובוטית כפולת מצמדים DCT.
בקיה מצהירים כי הסיד GT החדשה לא תוכננה להיות המשפחתית הספורטיבית המהירה ביותר אלא להציע חווית נהיגה בטוחה ועוצמתית, אחיזת כביש גבוהה בכבישים מפותלים, וביצועים זריזים וגמישים הודות למנוע הטורבו החדש. בקרת היציבות עברה כיול מחדש וכעת היא ליברלית יותר ותאפשר לנהג מידה מסוימת של חופש לפני שתתערב ותקטע את אספקת הכוח לגלגל המאבד אחיזה. להשלמת החבילה תצוייד קיה סיד GT בצמיגי מישלין פיילוט ספורט 4 דביקים וספורטיביים.
קיה סיד GT זוכה לכיול מתלים ספורטיבי ונוקשה ביחס לדגמים הסטנדרטיים והיא נמוכה מהם ב- 5 מ"מ. בתא הנוסעים נפגוש בהגה חדש עם תחתית קטומה ובמושבים ספורטיביים המספקים תמיכת צד משופרת.
קיה סיד GT החדשה תיכנס ליצור בחודש נובמבר ונתוני הביצועים יפורסמו בסמוך למועד זה.
פולקסווגן חושפת את השחקן שלה בסגמנט הקרוסאוברים העירוניים בו מתחרים רכבים כגון קיה סטוניק, אופל קרוסלנד X, וסיאט ארונה. פולקסווגן טי-קרוס (T-Cross) מתבסס על פלטפורמת MQB-A0 של הקונצרן המשמשת את הדגמים הקומפקטיים של החברה, ביניהם פולקסווגן פולו וסיאט ארונה. אורכו של פולקסווגן טי-קרוס עומד על 4,110 מ"
ב.מ.וו הסירה את הלוט מﬠל רכב הפנאי הﬠנק ב.מ.וו X7 אשר יתחרה מול מרצדס GLS וקאדילק אסקלייד שהושק לאחרונה בישראל. הﬠיצוב כמﬠט זהה לדגם הקונספט שהוצג בשנה שﬠברה וכולל פנסים דקיקים מבוססי LED או לייזר, ואת הגריל הקדמי הגדול ביותר שהותקן אי פﬠם בדגם של ב.מ.וו. התוצאה מוחצנת ובﬠלת נוכחות כמתבקש בסגמנט זה.